# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/21-03/05

URBROJ: 2137-33-01-21-2

Sokolovac, 14.12.2021.

Z A P I S N I K

sa 2. sjednice Vijeća roditelja Osnovne škole Sokolovac u školskoj godini 2021./2022. održane dana 14. prosinca 2021. godine u 16,30 sati u prostoriji Osnovne škole Sokolovac u Sokolovcu ( na tribinama). Sjednicu Vijeća roditelja sazvala je i sjednici predsjedava predsjednica Vijeća roditelja, Izidora Pajnić ( dalje u tekstu predsjednica Vijeća roditelja).

Sjednici prisustvuje 13 članova Vijeća roditelja:

Jadranka Kašić Mujkić, predstavnica 1. razreda, Ljiljana Radmilović, predstavnica 2. razreda, Izidora Pajnić, predstavnica 3.razreda, Gordana Dvekar, predstavnica 5.a razreda, Dijana Krnjak, predstavnica 5.b razreda, Biljana Ban, predstavnica 6.a razreda, Ksenija Bratković, predstavnica 6.b razreda, Valentina Miklošić, predstavnica 7.a.razreda, Ivana Benko, predstavnica 8.a razreda, Ivana Dološčak, predstavnica PŠ Srijem, Ksenija Horduk, predstavnica PŠ Srijem, Marina Badenić Jug, predstavnica PŠ Velika Mučna, Ruža Šebrek, predstavnica PŠ Veliki Botinovac.

Sjednici nisu prisustvovali:

Biljana Novosel Gvozden, predstavnica 4.razreda, Alen Radić, predstavnik PŠ Velika Mučna, Milan Podravac, predstavnik PŠ Velika Mučna i Andrijana Rajn, predstavnica PŠ Mala Mučna.

Predsjednica Vijeća roditelja konstatira da sjednici prisustvuje potrebna većina članova, prisutno je 13 od 17 članova izabranih u Vijeće roditelja Osnovne škole Sokolovac za školsku godinu za školsku godinu 2021./2022.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 1. sjednice Vijeća roditelja od 04.10.2021.;
2. Izvješće o radu škole i provedenim aktivnostima tijekom prvog polugodišta;
3. Ostala aktualna pitanja;
4. Razno.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Budući da nije bilo drugih prijedloga ni primjedbi ravnatelj daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Usvajanje zapisnika s 1. sjednice Vijeća roditelja od 04.10.2021., Predsjedavateljica sjednice kaže da su zapisnik s prethodne sjednice primili u sazivu sjednice elektronskim putem, pita ima li primjedbi i da li su ga svi pročitali.

Zapisnik je jednoglasno usvojen.

**Točka 2.**

Pod točkom 2. Izvješće o radu škole i provedenim aktivnostima tijekom prvog polugodišta

predsjedavateljica sjednice daje riječ ravnatelju koji informira prisutne o svim događajima i provedenim aktivnostima u prvom polugodištu školske godine 2021./2022. vezano uz nastavu i izvannastavne aktivnosti.

Ravnatelj je nabrojio aktivnosti koje su održane u proteklom razdoblju: održana je promocija strukovnih zanimanja Srednje škole „Arboretum Opeka“ Marčan za učenike 8. razreda, predavanje policije pod nazivom Zajedno protiv govora mržnje za učenike 7. i 8. razreda, predavanje Nisi sam, odgovorno korištenje interneta za učenike 5. i 6. razreda.

Renato Rac iz Planinarskog društva „Bilo“ Koprivnica je održao predavanje za Mlade planinare. Predavanje Promicanje istine o domovinskom ratu je otkazano zbog pandemije. Učenici PŠ Mala Mučna i PŠ Srijem su imali zajednički sat tjelesne i zdravstvene kulture na kojem su korišteni dobiveni poligoni za razrednu nastavu. Realizirana je izvanučionička nastava za učenike PŠ Velika Mučna pod nazivom Moj zavičaj. Pohod Mladih planinara na Kalnik je odgođen zbog pandemije. Dani kruha su obilježeni u razredima od 18.- 22. listopada, obilježen je Dan kravate, te Europski tjedan programiranja u Područnoj školi Velika Mučna i PŠ Veliki Botinovac.

Održana je akcija Solidarnost na djelu, akcija Crvenog križa te je Crveni Križ Koprivnica kupio tenisice za učenike slabijeg imovinskog stanja. Održana je akcija prikupljanja starih baterija i papira za učenike predmetne i razredne nastave. Obilježen je Dan sjećanja na žrtvu Vukovara. Učenici prvih razreda su obilježili Školski medni dan.

Održana su sportska natjecanja: međuopćinsko i županijsko natjecanje u krosu i međuopćinsko natjecanje u futsalu. Troje učenika 8. razreda s učiteljicom Ivanom Hanžeković su sudjelovali na znanstvenom turniru online. Obilježen je Dan borbe protiv korupcije u svim razredima te sudjelovanjem na županijskom natjecanju gdje je učenik osvojio 3. mjesto za literarni rad.

Održano je neobvezno cijepljenje protiv HPV infekcije učenika 8. razreda te pregled visine, težine, kralježnice i stopala učenika 6. razreda.

Ravnatelj je sudjelovao na CUC 2021, Carnetovoj korisničkoj konferenciji u listopadu koja je održana u Šibeniku te stručnom usavršavanju ravnatelja u organizaciji HUROŠ-a u studenom.

U prosincu je sudjelovao na regionalnom skupu ravnatelja u Zagrebu.

U školi je održan sastanak Tima za kvalitetu te radionica u sklopu 2. faze e-škole.

Održani su uvidi u odgojno - obrazovni rad novim učiteljima.

Predstavnici Carneta održali su uvid na satu hrvatskog jezika da vide primjene novih tehnologija u nastavi.U Područnoj školi Srijem je postavljena ograda, a u matičnoj školi zaštitna ograda na zidu i obnovljena je fasada.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Održana je nastava na daljinu za učenike predmetne i razredne nastave 04., 05. i 19. studenoga.

Sve informacije o aktivnostima i događajima se redovito objavljuju na internet stranici škole.

**Točka 3.**

Pod točkom 3. Ostala aktualna pitanja predsjedavateljica sjednice daje riječ ravnatelju koji informira prisutne da je za 15.12. zakazana sjednica Vijeća učenika.

Božićne priredbe će biti prema organizaciji razrednika s podjelom darova učenicima. Učenicima je poslana oglasna knjiga o zabrani korištenja pirotehničkih sredstava.

Nastava završava 23.12.2021. godine, a počinje zimski odmor učenika koji završava 07.01.2022. godine.

Tim za krizne situacije u slučaju snijega i leda raditi će na način kao i prethodnih godina da na vrijeme učenici i roditelji budu obaviješteni o načinu održavanja nastave.

Naša škola je domaćin županijskog natjecanja Europa u školi.

Donesene su odluke o voditeljima i pratiteljima na izvanučioničke nastave, planira se održati sastanak povjerenstva za organizaciju maturalnog putovanja.

Škola će od siječnja provoditi projekt Školske sheme za sve učenike naše škole.

Zaposlenici škole koji nemaju covid potvrde testiraju se 2 puta tjedno.

Ravnatelj obrazlaže da učenici plaćaju školsku kuhinju 6,00 kn po danu. S obzirom na povećanje cijena namirnica dolazimo u situaciju da dnevno s tim iznosom ne pokrivamo trošak obroka.

Ravnatelj predlaže Vijeću roditelja povećanje cijene školske kuhinje za 1,00 kn, tako da bi od siječnja 2022. godine školska kuhinja po danu iznosila 7,00 kn zbog povećanja cijene prehrambenih namirnica.

Članovi Vijeća roditelja jednoglasno su prihvatili predloženo povećanje cijene školske kuhinje.

Vijeće roditelja Osnovne škole Sokolovac jednoglasno daje

**POZITIVNO MIŠLJENE**

na prijedlog povećanja cijene školske kuhinje od siječnja 2022. godine za 1,00 kn po obroku tako da bi školska kuhinja po obroku iznosila 7,00 kn

**Točka 4.**

Pod točkom 4. Razno nema daljnjih pitanja.

Budući da nije bilo pitanja ni rasprave, sjednica je završena u 17.00 sati.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić